मशीना दी ख’लकी फिरकी कड्ढियै सीता ने मशीनै पर चाढ़ी ते ओह्‌दे पर धागा चाढ़न लगी। नन्दलाल सीता दियां गल्लां सुनियै ओह्‌दे पासै घूरियै दिखदा रे’आ। ओह्‌दे बाल, ओह्‌दा गोरा मत्था, त्रिक्खा नक्क, गोरे मत्थे पर भ्रमट्‌टें दियां पतलियां पर लिफी दियां रेखां। तौले-तौले मशीन चलाने करी किश धागा फिरकी दे बाह्‌रें लपटोई गेआ हा। सीता मशीन उल्टी चलाइयै उसी खो’लन लगी। ओह्‌दे पतले-पतले लाल ओठें पर अजें बी मुस्कराहट खेढै करदी ही। धागा खु’ल्ली जाने पर सीता ने नन्दलालै पासै दिक्खियै पुच्छेआ-